
1. BENDROSIOS NUOSTATOS

	
1.1. Pasienio kontrolės punktų direkcija prie susisiekimo ministerijos (toliau – perkančioji organizacija/ direkcija) organizuoja Pastato (Un. Nr. 5199-6003-0037) Kalvarijos pasienio kontrolės punkte dalies patalpų remonto darbų pirkimą BVPŽ kodas 45220000-5.
1.2. Pirkimas vykdomas vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas), Lietuvos Respublikos statybos įstatymu, Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei šiomis mažos vertės pirkimo (toliau – konkurso, apklausos) sąlygomis.
1.3. Vartojamos pagrindinės sąvokos, apibrėžtos Viešųjų pirkimų įstatyme.
1.4. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
1.5. Pastato (Un. Nr. 5199-6003-0037) Kalvarijos pasienio kontrolės punkte dalies patalpų remonto darbų pirkimo konkurso sąlygos ir jų paaiškinimai bei papildymai skelbiami Centrinėje viešųjų pirkimų informacinėje sistemoje (toliau – CVP IS) adresu https://pirkimai.eviesiejipirkimai.lt. Tiekėjai turėtų atidžiai stebėti CPV IS talpinamus Pirkimo dokumentų paaiškinimus bei papildymus. Pirkime gali dalyvauti tik CVP IS registruoti teikėjai. Bet kokia informacija, Pirkimo sąlygų paaiškinimai, pranešimai ar kitas perkančiosios organizacijos ir teikėjo susirašinėjimas yra vykdomas tik CVP IS susirašinėjimo priemonėmis – perkančiosios organizacijos pranešimus gaus prie pirkimo prisijungę tiekėjai.
1.6. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ 4.1  punktu.
1.7. Perkančioji organizacija nėra pridėtinės vertės mokesčio (toliau – PVM) mokėtoja.
1.8. Darbų atlikimo terminas – 3 mėnesiai nuo Sutarties įsigaliojimo dienos.
1.9. Įgalioti asmenys palaikyti tiesioginį ryšį su tiekėjais, gauti iš jų pranešimus, susijusius su pirkimo bendro pobūdžio procedūromis: Rolandas Galdikas, tel. +37052430193, el. p. rolandas.galdikas@pkpd.lt, Rolandas Baltušninkas, +37052430613, el. p. rolandas.baltusninkas@pkpd.lt.
2. PIRKIMO OBJEKTAS
2.1. Pirkimo objektas – Pastato (Un. Nr. 5199-6003-0037) Kalvarijos pasienio kontrolės punkte dalies patalpų remonto darbai (toliau – Darbai). Darbai bus vykdomi Kalvarijos pasienio kontrolės punkte (Europos g. 16, Salaperaugio k., Liubavo sen., Kalvarijos sav.). Darbų techninė specifikacija pateikta šių konkurso sąlygų 2 priede.
2.2. Numatyti darbai turi būti atlikti per 3 mėnesius nuo Sutarties įsigaliojimo dienos.
[bookmark: _Toc47844930][bookmark: _Toc60525484]2.3. Pirkimas nėra skirstomas į dalis, todėl pasiūlymas turi būti teikiamas visai nurodytai Darbų apimčiai.

3. TIEKĖJŲ KVALIFIKACIJOS REIKALAVIMAI

3.1. Tiekėjai turi atitikti šiuos minimalius kvalifikacijos reikalavimus:
Tiekėjas, pageidaujantis dalyvauti Pirkime, turi atitikti šiuos kvalifikacijos reikalavimus. Lentelėje nurodytus kvalifikacinius reikalavimus įrodančius dokumentus teikėjas turi pateikti katu su pasiūlymu.
1 lentelė Tiekėjų minimalūs kvalifikacijos reikalavimai
	Eil. 
Nr.
	Kvalifikacijos reikalavimai
	Atitiktį reikalavimui pagrindžiantys dokumentai

	3.1.1.
	Tiekėjas per pastaruosius 3 metus ar per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 metus) tinkamai įvykdė bent vieną sutartį, susijusią su statybos - remonto darbais, kurių vertė ne mažiau kaip 25 000 Eur be PVM.
	Per paskutinius 3 metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 metus) įvykdytų sutarčių sąrašas. Sąraše nurodomi sutarčių pavadinimai, darbų vertė, sutarčių datos (metai, mėnuo, diena), užsakovo identifikavimo duomenys.

	3.1.2.
	Teikėjas veikia pagal aplinkos apsaugos vadybos sistemos reikalavimus pagal standartą LST EN ISO 14001 arba Europos Sąjungos aplinkosaugos vadybos ir audito sistemą (EMAS), ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus), ar kitais lygiaverčiais įrodymais.
	Pateikiamas patvirtintas nepriklausomos įstaigos išduotas galiojantis sertifikatas arba lygiavertis dokumentas. Pateikiamos skaitmeninės dokumentų kopijos.


	3.1.3.
	Tiekėjas privalo turėti Lietuvos Respublikos aplinkos ministerijos arba VĮ „Statybos produkcijos sertifikavimo centras“ atestatą, išduotą įmonei ir suteikiantį teisę atlikti atitinkamus statybos darbus ir/ar atestatą, išduotą darbuotojui, kuris jam suteikia teisę eiti statinio statybos vadovo pareigas.
	Lietuvos Respublikos aplinkos ministerijos arba VĮ „Statybos produkcijos sertifikavimo centras“ atestatas, išduotas įmonei ir suteikiantis teisę atlikti atitinkamus statybos darbus ir/ar Lietuvos Respublikos aplinkos ministerijos arba VĮ „Statybos produkcijos sertifikavimo centras“ atestatas, išduotas darbuotojui, kuris jam suteikia teisę eiti statinio statybos vadovo pareigas.


3.2. Jei bendrą pasiūlymą teikia ūkio subjektų grupė, veikianti jungtinės veiklos sutarties pagrindu, šių pirkimo sąlygų lentelėje „Tiekėjų minimalūs kvalifikacijos reikalavimai“ nustatytus reikalavimus turi atitikti ir atitinkamai pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu. Jei tiekėjas ketina pasitelkti subtiekėjus, subtiekėjai turi atitikti šių pirkimo sąlygų lentelėje „Tiekėjų minimalūs kvalifikacijos reikalavimai“ 3.1.1. punkte nustatytus reikalavimus ir atitinkamai pateikti nurodytus dokumentus.
3.3. Tiekėjas gali remtis tokiais ūkio subjekto pajėgumais, kuriais jis realiai galės disponuoti pirkimo sutarties vykdymo metu. Tiekėjas privalo pasiūlyme įrodyti, kad per visą pirkimo sutarties vykdymo laikotarpį ūkio subjekto, kurio pajėgumais buvo pasiremta, ištekliai tiekėjui bus prieinami. Tuo atveju, jeigu siekiant atitikties kvalifikacijos reikalavimams buvo pasiremta trečiųjų asmenų, tiesiogiai nedalyvaujančių konkurse, pajėgumais, tiekėjas taip pat turi pareigą įrodyti, kad atitinkamais pajėgumais jis galės naudotis sutarties vykdymo laikotarpiu, nors išviešinti tokių asmenų ir nebūtina. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais.
Įrodydamas, kad turės galimybę pasinaudoti kitų ūkio subjektų ištekliais, reikalingais pirkimo sutarties vykdymui, tiekėjas turi pateikti pirkimo sutarčių ar kitų dokumentų kopijas, kurios patvirtintų, kad tiekėjui kitų ūkio subjektų ištekliai bus prienami ir galimi naudotis per visą sutartinių įsipareigojimų vykdymo laikotarpį.
3.4. Jei tiekėjas remiasi kitų ūkio subjektų pajėgumais, atsižvelgdamas į Pirkimo dokumentuose nustatytus ekonominio ir finansinio pajėgumo reikalavimus, tiekėjas ir ūkio subjektai, kurių pajėgumais remiamasi, privalo prisiimti solidarią atsakomybę už pirkimo sutarties įvykdymą.
3.5. Perkančioji organizacija bet kuriuo pirkimo procedūros metu gali paprašyti kandidatų ar dalyvių pateikti visus ar dalį dokumentų, atitiktį kvalifikacijos reikalavimams ir kokybės vadybos sistemos ir aplinkos apsaugos vadybos sistemos standartams, jeigu tai būtina siekiant užtikrinti tinkamą pirkimo procedūros atlikimą.
Perkančioji organizacija ne vėliau kaip per 10 dienų CVP IS Viešųjų pirkimų tarnybos nustatyta tvarka skelbia informaciją apie tiekėją, kuris pirkimo procedūrų metu nuslėpė informaciją ar pateikė melagingą informaciją apie atitiktį 3.1. punkte nustatytiems reikalavimams, arba apie tiekėją, kuris dėl pateiktos melagingos informacijos nepateikė patvirtinančių dokumentų. Perkančioji organizacija, CVP IS paskelbusi nurodytą informaciją, ne vėliau kaip per 3 darbo dienas apie tai informuoja tiekėją.

4. RĖMIMASIS KITŲ ŪKIO SUBJEKTŲ PAJĖGUMAIS

4.1. Pasiūlymą gali pateikti ir ūkio subjektų grupė. Jei Pirkime jungtinės veiklos sutarties pagrindu dalyvauja ūkio subjektų grupė, pateikia jungtinės veiklos sutartį.
4.2. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti Pirkimo sutartį, šių įsipareigojimų dalis, tenkanti kiekvienai sutarties šaliai, bei numatyta, kuris iš šios sutarties dalyvių įgaliojamas jungtinės veiklos sutarties dalyvių vardu teikti pasiūlymą, o laimėjus Pirkimą, ir pasirašyti Pirkimo sutartį su perkančiąja organizacija, teikti PVM sąskaitas-faktūras atsiskaitymams (mokėjimai bus atliekami tik vienam iš jungtinės veiklos sutarties partnerių), pasirašyti su Pirkimo sutarties vykdymu susijusius dokumentus (įgaliotas dalyvis). Taip pat šia jungtinės veiklos sutartimi turi būti užtikrinta solidari visų jos šalių atsakomybė už prievolių perkančiajai organizacijai nevykdymą (nepriklausomai nuo jų įnašo pagal jungtinės veiklos sutartį).
4.3. Perkančioji organizacija nereikalauja, kad, ūkio subjektų grupės pateiktą pasiūlymą pripažinus geriausiu ir pasiūlius sudaryti pirkimo sutartį, ši ūkio subjektų grupė įgytų tam tikrą teisinę formą.
4.4. Tiekėjas gali pasitelkti subtiekėjus. Jeigu tiekėjas Pirkimo sutarčiai vykdyti numato pasitelkti subtiekėjus, jų dalyvavimas nepriklausomai nuo pirkimo objektą sudarančių paslaugų vertės turi būti patvirtintas ketinimų protokolu arba preliminaria sutartimi ar kitu dokumentu, kurie turi būti pateikti kartu su pasiūlymu. Bet kuris fizinis ar juridinis asmuo, teikdamas pasiūlymą kaip atskiras tiekėjas ar ūkio subjektų grupės dalyvis (jungtinės veiklos sutarties šalis), kitame pasiūlyme nebegali būti subtiekėjas. Tiekėjas turi nurodyti, kokiai Pirkimo sutarties daliai ir kokius subtiekėjus jis ketina pasitelkti.
5. PASIŪLYMŲ RENGIMAS, PATEIKIMAS, KEITIMAS, ŠIFRAVIMAS
5.1. Pateikdamas pasiūlymą, tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
5.2. Pasiūlymus gali teikti tik CVP IS registruoti tiekėjai, kurie yra užsiregistravę CVP IS adresu https://pirkimai.eviesiejipirkimai.lt.
5.3. Visi dokumentai, patvirtinantys teikėjų kvalifikacijos atitiktį konkurso sąlygose nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.).
5.4. Jei atitinkami dokumentai yra išduoti kita kalba, perkančiajai organizacijai paprašius, turi būti pateiktas tinkamas vertimas į lietuvių kalbą. Tinkamai patvirtintu laikomas vertimas, patvirtintas vertėjo parašu ir vertimo biuro antspaudu, o tuo atveju kai vertimą atlieka tiekėjo vertėjas – vertėjo parašas ir įmonės antspaudas. Vertimas pateikiamas skenuotas elektronine forma.
5.5. Pasiūlymą sudaro CVP IS priemonėmis pateiktų duomenų visuma (Perkančioji organizacija pasilieka teisę prašyti teikėjo pateikti pažymų ar kitų su pasiūlymu teikiamų dokumentų originalus):
5.5.1. pasiūlymas, parengtas pagal šių konkurso sąlygų 1 priede pateiktą formą;
  5.5.2. kvalifikacijos reikalavimų atitiktį įrodantys dokumentai pagal 3.1 punkto reikalavimus;
  5.5.3. statybos darbų sąmatą, kuri turi būti parengta pagal konkurso sąlygų 4 priede pateiktą darbų kiekių žiniaraštį;
5.5.4. jungtinės veiklos sutartis, jei pasiūlymą pateikia jungtinės veiklos sutarties pagrindu veikianti ūkio subjektų grupė (pateikiamas skenuotas dokumentas elektroninėje formoje);
5.5.5. kitų ūkio subjektų išteklių prieinamumą patvirtinantys dokumentai, jei pasitelkiami kiti ūkio subjektai (pateikiamas skenuotas dokumentas elektroninėje formoje);
5.5.6. įgaliojimo ar kito dokumento (pvz., pareigybės aprašymo), suteikiančio teisę pasirašyti tiekėjo pasiūlymą, skaitmeninė kopija (taikoma, kai pasiūlymą patvirtina ne įmonės vadovas, o įgaliotas asmuo);
5.5.7. kiti reikalaujami dokumentai.
5.6. Pasiūlymuose nurodoma Darbų kaina pateikiama eurais. Apskaičiuojant kainą, turi būti atsižvelgta į visas kainos sudėtines dalis, į techninės specifikacijos reikalavimus ir pan. Į Darbų kainą turi būti įskaityti visi mokesčiai ir visos tiekėjo išlaidos. Kainos pasiūlyme nurodomos suapvalintos, paliekant du skaitmenis po kablelio. 
5.7. Tiekėjai pasiūlyme turi nurodyti, kokia pasiūlyme pateikta informacija yra konfidenciali. Kuri informacija laikytina konfidencialia nustatyta Viešųjų pirkimų 20 straipsnio 2 dalyje. Perkančioji organizacija, Viešųjų pirkimų komisija (toliau – Komisija), jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali. Tiekėjų reikalavimu Perkančioji organizacija turi juos supažindinti su LAIMĖTOJO PASIŪLYMU, išskyrus tą informaciją, kurią dalyviai nurodė kaip konfidencialią.
5.8. Perkančioji organizacija neatlygina tiekėjams išlaidų, patirtų rengiant ir pateikiant pasiūlymus.
5.9. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
5.10. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
5.11. Pasiūlymas turi būti pateiktas iki skelbime apie pirkimą nustatyto termino (Lietuvos Respublikos laiku) tik elektroninėmis priemonėmis, naudojant CVP IS. Tiekėjui CVP IS susirašinėjimo priemonėmis paprašius, Perkančioji organizacija CVP IS susirašinėjimo priemonėmis patvirtina, kad tiekėjo pasiūlymas yra gautas ir nurodo gavimo dieną, valandą ir minutę.
5.12. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą Perkančioji organizacija paskelbia CVP IS bei praneša CVP IS priemonėmis prie pirkimo prisijungusiems teikėjams.
5.13. Pasiūlymas turi galioti ne trumpiau nei 60 dienų nuo pasiūlymų pateikimo termino pabaigos dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
5.14. Kol nesibaigė pasiūlymų galiojimo laikas, Perkančioji organizacija turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
5.15. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Perkančioji organizacija jį gauna pateiktą CVP IS priemonėmis iki pasiūlymų pateikimo termino pabaigos.
5.16. Perkančioji organizacija neatsako už CVP IS sutrikimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai.
5.17. Tiekėjo teikiamas pasiūlymas gali būti (tačiau neprivalo būti) užšifruojamas. Tiekėjas, nusprendęs pateikti užšifruotą pasiūlymą, turi:
5.17.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti www.vpt.lt interneto svetainėje;
5.17.2. iki susipažinimo su elektroniniais pasiūlymais posėdžio pradžios CVP IS susirašinėjimo priemonėmis pateikti slaptažodį, su kuriuo Perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio CVP IS susirašinėjimo priemonėmis, tiekėjas turi teisę slaptažodį pateikti kitomis priemonėmis pasirinktinai: Perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Perkančiąja organizacija oficialiu jos telefonu ir (arba) kitais būdais);
5.17.3. tiekėjui užšifravus visą pasiūlymą ir iki susipažinimo su elektroniniais pasiūlymais posėdžio pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi Perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas.

6. PASIŪLYMŲ GALIOJIMO UŽTIKRINIMAS

[bookmark: _Ref60481947][bookmark: _Ref58463908]6.1.Perkančioji organizacija nereikalauja pasiūlymo galiojimo užtikrinimo.

7. KONKURSO SĄLYGŲ PAAIŠKINIMAS IR PATIKSLINIMAS

7.1. Konkurso sąlygos gali būti paaiškinamos, patikslinamos tiekėjų iniciatyva, jiems CVP IS susirašinėjimo priemonėmis kreipiantis į Perkančiąją organizaciją. Prašymai paaiškinti konkurso sąlygas gali būti pateikiami Perkančiajai organizacijai CVP IS susirašinėjimo priemonėmis ne vėliau kaip likus 3 dienoms iki pasiūlymų pateikimo termino pabaigos. Teikėjai turėtų būti aktyvūs ir pateikti klausimus ar paprašyti paaiškinti konkurso sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
7.2. Nesibaigus pasiūlymų pateikimo terminui, Perkančioji organizacija turi teisę savo iniciatyva paaiškinti, patikslinti konkurso sąlygas.
7.3. Atsakydama į kiekvieną tiekėjo CVP IS susirašinėjimo priemonėmis pateiktą prašymą paaiškinti konkurso sąlygas, jeigu jis buvo pateiktas nepasibaigus šių konkurso sąlygų 7.1 punkte nurodytam terminui, arba aiškindama, tikslindama konkurso sąlygas savo iniciatyva, Perkančioji organizacija turi paaiškinimus, patikslinimus paskelbti CVP IS bei teikti tik CVP IS priemonėmis prie pirkimo prisijungusiems tiekėjams, ne vėliau kaip likus 2 darbo dienoms iki pasiūlymų pateikimo termino pabaigos. Perkančioji organizacija tiek aiškindama, tikslindama konkurso sąlygas savo iniciatyva, tiek tiekėjų iniciatyva visus paaiškinimus ir patikslinimus skelbia CVP IS bei teikia visiems CVP IS priemonėmis prie pirkimo prisijungusiems teikėjams, bet nenurodo, kuris tiekėjas pateikė prašymą paaiškinti konkurso sąlygas. 
7.4. Jeigu Perkančioji organizacija, paaiškindama ar patikslindama pirkimo dokumentus, CVP IS susirašinėjimo priemonėmis rašydama pranešimą prideda („prisega“) dokumentą, ji privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.
7.5. Tuo atveju, kai tikslinama paskelbta informacija, Perkančioji organizacija atitinkamai patikslina skelbimą apie pirkimą ir prireikus pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus. Jeigu Perkančioji organizacija konkurso sąlygas paaiškina (patikslina) ir negali konkurso sąlygų paaiškinimų (patikslinimų) pateikti taip, kad visi tiekėjai juos gautų ne vėliau kaip likus 1 dienai iki pasiūlymų pateikimo termino pabaigos, perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus). Apie pasiūlymų pateikimo termino pratęsimą pranešama patikslinant skelbimą. Pranešimai apie pasiūlymų pateikimo termino nukėlimą taip pat paskelbiami CVP IS ir išsiunčiami visiems CVP IS priemonėmis prie pirkimo prisijungusiems teikėjams.

8. [bookmark: _Ref60481995][bookmark: _Ref58464629]PIRMINIO SUSIPAŽINIMO SU CVP IS PRIEMONĖMIS GAUTAIS PASIŪLYMAIS PROCEDŪROS

8.1.  Pradinis susipažinimas su CVP IS elektroninėmis priemonėmis gautais pasiūlymais vyks Pasienio kontrolės punktų direkcijos prie Susisiekimo ministerijos patalpose (Gedimino pr. 26, Vilnius) viešųjų pirkimų komisijos (toliau – Komisija) posėdyje skelbime apie pirkimą nurodytu laiku.  
8.2. Tiekėjai nedalyvauja Komisijos posėdžiuose, kuriuose susipažįstama su elektroninėmis priemonėmis pateiktais pasiūlymais, atliekamos pasiūlymų nagrinėjimo, vertinimo ir palyginimo procedūros.
8.3.  Komisija nekviečia stebėtojų dalyvauti pradinio susipažinimo su elektroninėmis priemonėmis gautais pasiūlymais procedūroje.

9. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS

0. Komisija tikrina pateiktą informaciją ir, jeigu taikytina, šių sąlygų 3.1. punkte nurodytuose dokumentuose pateiktą informaciją, priima sprendimą dėl kiekvieno pasiūlymą pateikusio kandidato ar dalyvio atitikties reikalavimams. 
0. Jeigu kandidatas ar dalyvis pateikė netikslius, neišsamius ar klaidingus dokumentus ar duomenis apie atitiktį konkurso sąlygų reikalavimams arba šių dokumentų ar duomenų trūksta, Komisija privalo nepažeisdama lygiateisiškumo ir skaidrumo principų prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Tikslinami, papildomi, paaiškinami ir pateikiami nauji gali būti tik dokumentai ar duomenys dėl atitikties kvalifikacijos reikalavimams, kokybės vadybos sistemos ir aplinkos apsaugos vadybos sistemos standartams, tiekėjo įgaliojimas asmeniui pasirašyti paraišką ar pasiūlymą, jungtinės veiklos sutartis, pasiūlymo galiojimo užtikrinimą patvirtinantis dokumentas ir dokumentai, nesusiję su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina.
0. Komisija gali prašyti dalyvių patikslinti, papildyti arba paaiškinti savo pasiūlymus, tačiau ji negali prašyti, siūlyti arba leisti pakeisti pasiūlymo, pateikto konkurso metu, esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus. 
0. Komisija, pasiūlymų vertinimo metu radusi pasiūlyme nurodytos kainos apskaičiavimo klaidų, privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos. Taisydamas pasiūlyme nurodytas aritmetines klaidas, dalyvis gali taisyti kainos sudedamąsias dalis, tačiau neturi teisės atsisakyti kainos ar sąnaudų sudedamųjų dalių arba papildyti kainą ar sąnaudas naujomis dalimis.
0. Komisija tikrina ar pasiūlyta kaina nėra per didelė ir perkančiajai organizacijai nepriimtina. Laikoma, kad pasiūlyta kaina yra per didelė ir nepriimtina, jeigu ji viršija perkančiosios organizacijos pirkimui skirtas lėšas, nustatytas ir užfiksuotas perkančiosios organizacijos rengiamuose dokumentuose prieš pradedant pirkimo procedūrą. Jeigu ekonomiškai naudingiausiame pasiūlyme nurodyta kaina yra per didelė ir nepriimtina ir perkančioji organizacija pirkimo dokumentuose nėra nurodžiusi pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti; 
9.6. Komisija, vadovaudamasi Viešųjų pirkimų įstatymo  nuostatomis, laimėjusį nustato ekonomiškai naudingiausią pasiūlymą, jeigu tenkinamos visos šios sąlygos:
9.6.1. pasiūlymas atitinka skelbime apie pirkimą ir konkurso sąlygose nustatytus reikalavimus, sąlygas ir kriterijus. 
9.6.2. pasiūlymą pateikęs tiekėjas per Komisijos nustatytą terminą patikslino, papildė, paaiškino savo pasiūlymą;
9.6.3. pasiūlyta kaina nėra per didelė ir perkančiajai organizacijai nepriimtina; 
9.7. Jeigu 9.6. punkte nurodytos sąlygos (bent viena) netenkinama – pasiūlymas atmetamas.
1. PASIŪLYMŲ VERTINIMAS
10.1. Pasiūlymuose nurodytos kainos bus vertinamos eurais.
10.2. Komisija ekonomiškai naudingiausią pasiūlymą išrenka pagal kainos kriterijų.
1. SPRENDIMAS DĖL PIRKIMO SUTARTIES SUDARYMO
11.1 Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę ir priima sprendimą dėl laimėjusio pasiūlymo. Į pasiūlymų eilę įtraukiami tie tiekėjai, kurių pasiūlymai atitiko konkurso sąlygose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma jei pasiūlymą pateikė vienas ar, pirkimo procedūrų metu atmetus kitus pasiūlymus, liko vienas tiekėjas.
11.2. Dalyvis, kurio pasiūlymas nustatytas laimėjęs, sudaryti pirkimo sutarties ar preliminariosios sutarties kviečiamas raštu ir jam nurodomas laikas, iki kada jis turi sudaryti pirkimo sutartį.
11.3. Pirkimo sutartis sudaroma nedelsiant, bet ne anksčiau negu pasibaigė pirkimo sutarties sudarymo atidėjimo terminas (5 darbo dienų laikotarpis nuo pranešimo apie sprendimą nustatyti laimėjusį pasiūlymą išsiuntimo dienos). Pirkimo sutarties sudarymo atidėjimo terminas gali būti netaikomas, kai vienintelis suinteresuotas dalyvis yra tas, su kuriuo sudaroma pirkimo sutartis.
11.4. Jeigu tiekėjas, kuriam buvo pasiūlyta sudaryti pirkimo sutartį ar preliminariąją sutartį, raštu atsisako ją sudaryti arba nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento, arba iki perkančiosios organizacijos nurodyto laiko nepasirašo pirkimo sutarties ar preliminariosios sutarties, arba atsisako sudaryti pirkimo sutartį ar preliminariąją sutartį Viešųjų pirkimų įstatyme ir konkurso sąlygose nustatytomis sąlygomis laikoma, kad jis (jie) atsisakė sudaryti pirkimo sutartį. Tuo atveju perkančioji organizacija siūlo sudaryti pirkimo sutartį ar preliminariąją sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį ar preliminariąją sutartį, jeigu tenkinamos Viešųjų pirkimų įstatymo 45 straipsnio 1 dalyje išdėstytos sąlygos.
11.5. Suinteresuotiems kandidatams ir suinteresuotiems dalyviams, ne vėliau kaip per 5 darbo dienas CVP IS elektroninėmis priemonėmis pranešama apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis, pateikia viešųjų pirkimų įstatymo 58 straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūros metu, santrauką, nurodo nustatytą pasiūlymų eilę, laimėjusį pasiūlymą ir tikslų atidėjimo terminą. Perkančioji organizacija taip pat turi nurodyti priežastis, dėl kurių buvo priimtas sprendimas nesudaryti pirkimo sutarties.
12. PRETENZIJŲ IR SKUNDŲ NAGRINĖJIMO TVARKA
12.1. Tiekėjas, kuris mano, kad perkančioji organizacija nesilaikė Viešųjų pirkimų įstatymo reikalavimų ir tuo pažeidė ar pažeis jo teisėtus interesus, turi teisę Viešųjų pirkimų įstatymo VII skyriuje nustatyta tvarka gali kreiptis į apygardos teismą, kaip pirmosios instancijos teismą.
12.2. Tiekėjas, norėdamas iki pirkimo sutarties sudarymo ginčyti perkančiosios organizacijos sprendimus ar veiksmus, pirmiausia turi pateikti pretenziją perkančiajai organizacijai Pretenzija turi būti pateikta raštu (faksu, elektroninėmis priemonėmis arba pasirašytinai per pašto paslaugos teikėją ar kitą tinkamą vežėją).
12.3. Perkančiosios organizacijos sprendimas, priimtas išnagrinėjus tiekėjo pretenziją, gali būti skundžiamas teismui Viešųjų pirkimų įstatymo VII skyriuje nustatyta tvarka.
13. PIRKIMO SUTARTIES SĄLYGOS
13.1. Sudaroma pirkimo sutartis atitinka laimėjusio tiekėjo pasiūlymą ir perkančiosios organizacijos konkurso sąlygose nustatytus reikalavimus.
13.2. Perkančioji organizacija sudaryti pirkimo sutartį raštu kviečia tą dalyvį, kurio pasiūlymas pripažintas laimėjusiu, kartu jam nurodomas laikas, iki kada reikia atvykti sudaryti pirkimo sutarties.
13.3. Tiekėjas įsipareigoja per perkančiosios organizacijos nurodytą terminą pasirašyti pirkimo sutartį bei pateikti ją perkančiajai organizacijai. Tiekėjas, per 5 darbo dienas po pirkimo sutarties pasirašymo turi pateikti nurodyto dydžio sutarties įvykdymo užtikrinimą. Jei Tiekėjas nepateikia pirkimo sutarties įvykdymo užtikrinimo, pirkimo sutartis neįsigalioja. Pirkimo sutarties įvykdymas turi būti užtikrintas Lietuvos Respublikoje ar užsienyje registruoto banko ar Lietuvos Respublikoje ar užsienyje registruotos draudimo bendrovės laidavimo raštu (pateikiamu kartu su laidavimo draudimo polisu).  Užtikrinimo vertė – 10 proc. bendros pirkimo sutarties kainos (pirkimo sutarties kainos be PVM).
13.4. Pagrindinės sutarties sąlygos (3 priedas):
13.4.1. Sutarties objektas – Pastato (Un. Nr. 5199-6003-0037) Kalvarijos pasienio kontrolės punkte dalies patalpų remonto darbai (toliau – Darbai).
13.4.2. Reikalavimai Darbams ir orientacinė darbų apimtis nurodyti šios sutarties 2 priede ,,Techninė specifikacija“.
13.4.3. Sutarčiai nustatoma fiksuotos kainos su peržiūra kainodara. Sutartyje nustatyta Darbų kaina yra esminė sutarties sąlyga ir negali būti keičiama per visą sutarties galiojimo laikotarpį, išskyrus 13.4.4. punkte nurodytą atvejį.
13.4.4. Sutarties kaina gali būti keičiami raštišku šalių susitarimu tik pasikeitus PVM mokesčiui Lietuvos Respublikoje, jeigu toks pasikeitimas turėjo tiesioginės įtakos Darbų kainai. Pasikeitus PVM mokesčiui darbų kaina gali būti didinama (mažinama) tokiu procentu, kokiu pakeistas mokestis tiesiogiai įtakoja Darbų kainą.
            13.4.5. Darbams priskiriami ir tokie darbai, kurie nors tiesiogiai ir nenumatyti pirkimo dokumentuose, bet yra būtini vykdant sutartį, Tiekėjas turėjo juos numatyti ir įvertinti sudarydamas sutartį bei privalo juos atlikti savo sąskaita.
	13.4.6. Tiekėjas garantuoja, kad pagal pasiūlyme nurodytas kainas atlikti darbai atitinka tokio pobūdžio darbams keliamus reikalavimus, kad jo atliktų darbų, gaminių, medžiagų kokybė atitinka LR nustatytus techninius reikalavimus.
13.4.7. Sutarties sąlygos sutarties galiojimo laikotarpiu negali būti keičiamos, išskyrus tokias sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai. Sutarties sąlygų keitimu nebus laikomas sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos pirkimo sąlygose. Tais atvejais, kai sutarties sąlygų keitimo būtinybės nebuvo įmanoma numatyti rengiant pirkimo sąlygas ir sutarties sudarymo metu, sutarties šalys gali keisti: dėl nenumatytų aplinkybių, atsiradus būtinybei/tikslingumui atsisakyti atskiro darbo ar mažinti darbų apimtis; atsiradus pagrįstam poreikiui sutartyje numatytą darbą (ar jo dalį) keisti kitu darbu; keisti pasiūlyme nurodytas medžiagas/įrangą, jei dėl nuo tiekėjo nepriklausančių aplinkybių tiekėjas negali jų naudoti. Šios aplinkybės, sąlygojančios būtinybę atlikti sutarties pakeitimus, turėtų būti pagrįstos raštu ir visi pakeitimai turėtų būti įforminti raštu.
13.4.8. Laikoma, kad tiekėjas padarė esminį sutarties pažeidimą, jei jis atitinka Lietuvos Respublikos civilinio kodekso 6.217 straipsnio 2 dalyje įtvirtintus kriterijus arba kitais konkrečiai pirkimo dokumentuose įtvirtintais atvejais. Jei iki pretenzijoje apie sutarties nutraukimą nurodytos sutarties nutraukimo datos sutartį pažeidęs tiekėjas pažeidimą ištaiso, sutartis lieka galioti. Padarius esminį sutarties pažeidimą ir nepašalinus trūkumų per pretenzijoje nurodytą terminą, sutartis nutraukiama vienašališkai ne teismo tvarka, o tiekėjas yra įrašomas į Nepatikimų tiekėjų sąrašą, skelbiamą www.vpt.lt.

14. BAIGIAMOSIOS NUOSTATOS

14.1. Pirkimo procedūros, kurios neapibrėžtos šiose sąlygose, vykdomos vadovaujantis Viešųjų pirkimų įstatymo ir poįstatyminių teisės aktų nuostatomis.
14.2. Pirkimo procedūros gali būti sustabdytos ar nutrauktos bet kuriuo metu iki pirkimo sutarties sudarymo. Dėl pirkimo procedūrų nutraukimo sprendimą priima Komisija. 


_____________

